Zer egiten du zure adineko mutil batek oraindik ere atzera aurrera kontzertuetan? (X.Montoia. 1/7)
Channel: ZuZeu
Date: 2012-05-04

Xabier Montoiaren kasua bakana da gure kulturgintzaren panoraman. Ez dugu gogoan nork egiten duen igeri hainbeste apar ateraz bi putzu desberdinetan: literaturan eta musikan. Eta ez da oraingo gauza, izan ere, Montoiarentzat historia David Bowiek ilea moztu zuen egunean hasi baitzen. 80ko hamarkadan Punk mugimenduak dena egiteko baimena ematen zuenez,  halaxe etorri ziren Hertzainak, Emeak eta bakarkako bide oparo bezain luzea ere. Edo, bederen, saiatua. Montoia idazleak elkarrizketarik ematen ez duenez, Montoia kantariari egin dizkiogu zazpi galdera.